
Bucureşti, 20.04.2011

P.L.x171/2011

                                              Nr.23/94/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului între Guvernul României şi Guvernul Republicii Arabe Siriene privind transporturile rutiere internaţionale, semnat la Bucureşti la 10 noiembrie 2010, transmis cu adresa nr.P.l.x 171 din 6 aprilie 2011.

În conformitate cu prevederile Constituţiei României, republicată, Camera decizională pentru aceast proiect de lege este Senatul, Camera Deputaţilor fiind prima Cameră sesizată.
.
PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

Bucureşti, 17.02.2011

P.L.x171/2011

                                          Nr.23/12/2011
R A P O R T

asupra proiectului de Lege pentru ratificarea Acordului între Guvernul României şi Guvernul Republicii Arabe Siriene privind transporturile rutiere internaţionale, semnat la Bucureşti la 10 noiembrie 2010



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare cu proiectul de Lege pentru ratificarea Acordului între Guvernul României şi Guvernul Republicii Arabe Siriene privind transporturile rutiere internaţionale, semnat la Bucureşti la 10 noiembrie 2010, transmis cu adresa nr.P.L.x 171 din 6 aprilie 2011 şi înregistrat la comisie sub nr.23/94/2011 din 6 aprilie 2011.

În conformitate cu prevederile art.75 alin.(1) din Constituţia României, republicată, Camera decizională pentru acest proiect de lege este Senatul, Camera Deputaţilor fiind prima Cameră sesizată.
Proiectul de lege a fost avizat favorabil de Consiliul Legislativ, cu adresa nr.356 din 24  martie 2011.

Proiectul de Lege a fost avizat favorabil de Comisia pentru politică externă şi Comisia juridică, de disciplină şi imunităţi cu avizele nr.33/153 din 14 aprilie 2011, respectiv nr.31/287 din 12 aprilie 2011.

Proiectul de lege are ca obiect de reglementare actualizarea cadrului juridic bilateral în domeniul transportului rutier internaţional, prin includerea prevederilor adaptate contextului internaţional actual pentru transportatorii rutieri din cele două state. Prezentul proiect va încuraja şi facilita fluxul de transport internaţional rutier de persoane şi de mărfuri între cele două state.

Membrii Comisiei pentru industrii şi servicii au examinat proiectul de lege şi documentele conexe în şedinţa din 19 aprilie 2011.

La lucrările comisiei au fost prezenţi 27 deputaţi din totalul de  29 deputaţi membri ai comisiei.

La dezbateri a participat domnul secretar de stat Eusebiu Pistru, din partea Ministerului Transporturilor şi Infrastructurii.
Membrii Comisiei pentru industrii şi servicii au hotărât, în unanimitate, să propună plenului Camerei Deputaţilor adoptarea proiectului de Lege pentru ratificarea Acordului între Guvernul României şi Guvernul Republicii Arabe Siriene privind transporturile rutiere internaţionale, semnat la Bucureşti la 10 noiembrie 2010, în forma prezentată de Guvern.


Prin obiectul de reglementare şi conţinut, proiectul de act normativ se încadrează în categoria legilor ordinare.
PREŞEDINTE,
Iulian IANCU
Consilier parlamentar,
Ioan Bivolaru

